jkorsvik/nowiki_second_scrape_merged huggingface dataset:
Taurrhina stanleyi

Taurrhina (Neptunides) stanleyi er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (21-36 millimeter), blank metallisk grønn til kobberfarget eller rødlig gullbasse. Hannens panne er forlenget, med nokså lange, skrått utoverrettede pigger på sidene og et T-formet fremspring i midten.


== Utbredelse ==
Arten er kjent fra Kenya, Uganda og Kamerun.


== Systematisk inndeling ==
Som hos mange andre gullbasser med slektsnavn som slutter på "-rhina" er det noe uklart om dette bør staves med én ("-rhina") eller to ("-rrhina") r'er.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Taurrhina Burmeister, 1842
Underslekten Neptunides Thomson, 1879 - ofte regnet som en egen slekt)
Taurrhina stanleyi (Janson, 1889)


== Eksterne lenker ==
Bilder av mange fargevarianter
(en) Taurrhina stanleyi i Global Biodiversity Information Facility 
(en) Kategori:Taurhina stanleyi – bilder, video eller lyd på Wikimedia Commons 
Taurrhina på Encyclopedia of life
Taurrhina longiceps

Taurrhina longiceps er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (20-30 millimeter), avlang, skinnende grønn, kobberfarget eller purpuraktig gullbasse. Pannen er framskutt hos begge kjønn, hos hunnen enkelt firkantet, hos hannen ganske lang med en skarp tann på hver side, i midten med et tulipanformet utspring. På forbeina har leggene hos hunnen tre tenner, hannens legger er nokså jevnbrede uten tenner, men kraftig innsnevrede nær roten.


== Utbredelse ==
Arten er utbredt i Sentral-Afrika.


== Systematisk inndeling ==
Som hos mange andre gullbasser med slektsnavn som slutter på "-rhina" er det noe uklart om dette bør staves med én ("-rhina") eller to ("-rrhina") r'er.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Taurrhina Burmeister, 1842
Underslekten Taurrhina ( i snever forstand)
Taurrhina longiceps Kolbe, 1892
Taurrhina longiceps camerunensis de Lisle, 1947 - Togo til Kamerun
Taurrhina longiceps elgonica Basilewsky, 1950 - Kenya
Taurrhina longiceps iturica Basilewsky, 1950 - Sør-Sudan, Kongo og Burundi
Taurrhina longiceps longiceps Kolbe, 1892


== Eksterne lenker ==
Bilde av ulike fargevarianter
(en) Taurrhina longiceps i Encyclopedia of Life 
(en) Taurrhina longiceps i Global Biodiversity Information Facility 
Taurrhina longiceps – detaljert informasjon på Wikispecies 
Taurrhina på Encyclopedia of life
Taurrhina manowensis

Taurrhina (Neptunides) manowensis er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (Ca. 25-30 millimeter), blank gullbasse. Arten er noe variabel i fargen, men oftest er forkroppen svart og dekkvingene mer eller mindre brunlige med bronseaktig glans. Også beina er ganske variable i fargen. Hannens panne er forlenget, med nokså lange, skrått utoverrettede pigger på sidene og et T-formet fremspring i midten.


== Utbredelse ==
Arten er utbredt i Tanzania.


== Systematisk inndeling ==
Som hos mange andre gullbasser med slektsnavn som slutter på "-rhina" er det noe uklart om dette bør staves med én ("-rhina") eller to ("-rrhina") r'er. Arten blir noen ganger plassert som en underart av Taurrhina polychrous.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Taurrhina Burmeister, 1842
Underslekten Neptunides Thomson, 1879 - ofte regnet som en egen slekt)
Taurrhina manowensis (Moser, 1905)


== Eksterne lenker ==
Bilder av mange fargevarianter
(en) Taurrhina manowensis i Encyclopedia of Life 
(en) Taurrhina manowensis i Global Biodiversity Information Facility 
Taurrhina manowensis – detaljert informasjon på Wikispecies 
Taurrhina på Encyclopedia of life
Mary Lou McDonald

Mary Lou McDonald, irsk: Máire Labhaoise Ní Dhomhnaill (født 1. mai 1969 i Dublin) er en irsk samfunnsviter og politiker (Sinn Féin). Hun var fra 2004 til 2009 medlem av Europaparlamentet og er fra 2011 Teachta Dála (medlem) i Dáil Éireann, underhuset i Irlands parlament. Hun ble i februar 2018 valgt som leder for sitt parti.McDonald vokste opp sammen med sin mor og søsken i Dublin. Hun har studert engelsk litteratur, europeisk integrasjon og personalforvaltning ved henholdsvis Trinity College, University College Limerick og Dublin City University, og arbeidet deretter ved Institute of International and European Affairs i Dublin.McDonald er gift og har to barn.


== Referanser ==


== Eksterne lenker ==
(en) Mary Lou McDonald – kategori av bilder, video eller lyd på Commons 
(en) Mary Lou McDonald på Twitter 
(en) Mary Lou McDonald hos Europaparlamentet 
(en) Mary Lou McDonald hos Oireachtas, Irlands parlament
Altered Carbon

Altered Carbon er en sciencefictionroman av Richard K. Morgan fra 2002. Handlingen er satt i en fremtid der interplanetære reiser gjennomføres ved å overføre bevisstheten mellom legemer («omslag»), og følger oppdraget til Takeshi Kovacs, en tidligere FN-elitesoldat som er blitt privatetterforsker, med å etterforske en rik manns død for ham. Boken ble etterfulgt av oppfølgerne Broken Angels og Woken Furies.
Boken ble filmatisert til en nett-TV-serie av Netflix i 2018.


== Priser ==
Philip K. Dick-prisen (2003)


== Referanser ==
Christopher Hörl

Christopher Hörl (født 30. august 1989 i Zell am See) er en østerrikskfødt alpinist, som siden 2017 har konkurrert for Moldova. 
Han ble moldovsk statsborger i desember 2016, og begynte å konkurrere for Moldova fra sesongen 2017/18.


== Idrettskarriere ==


=== Sesongen 2009/10 ===
Hörl deltok i det østerrikske juniormesterskapet i alpint i 2010, og kom der på 17.-plass i slalåm. I det østerrikske mesterskapet for senior kom han på 43.-plass i storslalåm. 


=== Sesongen 2010/11 ===
I det østerrikske mesterskapet i 2011 i Saalbach kom han på 41.-plass i utfor og 50.-plass i super-G. Han fullførte ikke slalåm- og storslalåmrennet. 


=== Sesongen 2011/12 ===
I januar 2012 kom han på 64.-plass i super-G under det østerrikske juniormesterskapet i alpint, og i mars kom han på 14.-plass i utfor. I seniormesterskapet kom han på 36.-plass i super-G. Han deltok også i det tyske mesterskapet, der han kom på 19.-plass i utfor i juniorklassen, og i seniorklassen kom han på 13.-plass i super-G, 16.-plass i utfor og 34.-plass i superkombinasjonen. 


=== Sesongen 2012/13 ===
Han deltok i Europacupen i alpint 2012/13, og fikk der en 13.-plass som beste enkeltresultat. Han fikk til sammen 25 poeng i europacupen som holdt til 160.-plass sammenlagt. Aleksander Aamodt Kilde vant europacupen denne sesongen, med 721 poeng. Han deltok i det slovenske mesterskapet i alpint 2013, og kom der på ellevteplass i utfor, både i junior- og seniorklassen. I storslalåm kom han på 22.-plass i seniorklassen. Han deltok også i utfor under det tyske mesterskap i alpint, og endte der på 14.-plass i juniorklassen og 20.-plass i seniorklassen. 


=== Sesongen 2013/14 ===
Hörl fikk sin første pallplassering i europacupen i alpint 21. desember 2013. Han kom da på andreplass i utfor i Madonna di Campiglio i Italia, kun slått av Marc Gisin. Dette bidro til at han kom på 58.-plass i Europacupen i alpint 2013/14 sammenlagt, med 157 poeng.I det østerrikske juniormesterskapet i alpint 2014 kom han på 33.-plass i superkombinasjonen, femteplass i super-G og 39.-plass i storslalåm. I det østerrikske seniormesterskapet kom han på 43.-plass i superkombinasjonen, og 12.-plass i super-G og utfor. I april deltok hun i det slovenske mesterskapet, der hun kom på 13.-plass i super-G og 23.-plass i superkombinasjonen. 


=== Sesongen 2014/15 ===
I Europacupen i alpint 2014/15 fikk han en 16.-plass og en 17.-plass som beste enkeltresultater, og han endte på 133.-plass sammenlagt med 39 poeng. I det østerrikske juniormesterskapet kom han på niendeplass i super-G.


=== Sesongen 2017/18 ===
Fra sesongen 2017/18 konkurrerte han for Moldova. Hörl deltok i det tsjekkiske mesterskapet i alpint i januar 2018, og vant der både super-G i utfor.
Han representerer Moldova under Vinter-OL 2018. 


== Referanser ==


== Eksterne lenker ==
(en) Christopher Hörl – Olympedia 
(en) Christopher Hörl – FIS (alpint) 
(en) (de) Offisiell hjemmeside
(en)  Profil hos PyeongChang 2018 Arkivert 11. februar 2018 hos Wayback Machine.
Meg og kammeraten min

Meg og kammeraten min, også kjent under navnet Mr. E & Me, er en norsk duo som spiller musikk for barn. 
Duoen ble startet rundt 2006 av Martin Hagfors og Håkon Gebhardt, som da utgjorde bandet HGH, som et sideprosjekt for å turnere for Rikskonsertene i barnhager og skoler. I starten brukte de HGH-låter tilpasset til barneforestillinger. Etterhvert laget de egne sanger for prosjektet og ga ut sitt første album Det e'kke bra før det er dårlig i 2012. I 2015 ble Gebhardt erstattet av Erik Johannessen.
Albumene Ostepop, Snydelig og New Orchestral Hits 4 Kids er blitt nominert til Spellemannprisen i klassene barnemusikk i henholdsvis 2015, 2017  og 2019. I tillegg ble Hagfors nominert til Spellemannprisen 2017 i klassen årets komponist for musikken til Snydelig.


== Diskografi ==
Det e'kke bra før det er dårlig (2012, Me Records)
Ostepop (2015, Me Records)
Gjenta-jenta (2016, Me Records)
Snydelig (2017, Me Records)
New Orchestral Hits 4 Kids (2019, Naxos) under navnet Mr. E & Me. Med Kringkastingsorkesteret


== Bok ==
Ta det som en ferie! er en barnebok med tekst av Martin Hagfors og illustrasjoner av Håkon Hoffart, utgitt på Kontur Forlag i 2017. Boken viser figurene fra gruppen Meg og kammeraten min i surrealistiske situasjoner.Fortellingen deler tematikk med det Spellemann-nominerte musikkalbumet Snydelig, som ble sluppet samtidig.


== Referanser ==


== Eksterne lenker ==
(no) Offisielt nettsted 
(en) Meg og kammeraten min på Discogs
Taurrhina dedzaensis

Taurrhina (Neptunides) dedzaensis er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (20-30 millimeter), avlang, blank gullbasse. Forkroppen er oftest mørk, dekkvingene mer eller mindre brunlige, med noe metallisk glans Pannen er framskutt hos begge kjønn, hos hunnen enkelt firkantet, hos hannen ganske lang med en skarp tann på hver side, i midten med et T-formet utspring. På forbeina har leggene hos hunnen tre tenner, hannens legger er nokså jevnbrede uten tenner, men kraftig innsnevrede nær roten.


== Utbredelse ==
Arten er utbredt i Malawi.


== Systematisk inndeling ==
Som hos mange andre gullbasser med slektsnavn som slutter på "-rhina" er det noe uklart om dette bør staves med én ("-rhina") eller to ("-rrhina") r'er. Denne blir ofte regnet som en underart av Taurrhina polychrous.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Taurrhina Burmeister, 1842
Underslekten Mal:Neptunides
Taurrhina (Neptunides) dedzaensis Allard, 1991


== Eksterne lenker ==
Bilder av arten
(en) Taurrhina dedzaensis i Encyclopedia of Life 
(en) Taurrhina dedzaensis i Global Biodiversity Information Facility 
Taurrhina dedzaensis – detaljert informasjon på Wikispecies 
Taurrhina på Encyclopedia of life
Joakim Tinderholt

Joakim Tinderholt Johansen  (født 1983) er en norsk bluesgitarist og vokalist og frontfigur i Joakim Tinderholt & his band.
Han ga ut albumet You Gotta Do More under navnet Joakim Tinderholt & his band i november 2014 backet av musikere fra blandt andre Billy T Band. For albumet ble de nominert til Spellemannprisen 2014 i klassen blues. Oppfølgeralbumet Hold on ble gitt ut juni 2017, og ble nominert til Spellemannprisen 2017 i klassen blues.Selv om Tinderholt ikke spiller slagverk i bandet, er han også en habil trommeslager, og spilte trommer før han gikk over til gitar. Tinderholt er født og oppvokst på Herre i Bamble kommune i Telemark, og er søskenbarn til bluesartisten Kid Andersen (Christoffer Lund-Andersen).


== Diskografi ==
You Gotta Do More (Big H Records, 2014)
Hold On (Big H Records/Rhythm Bomb Records, 2017)


== Medlemmer Joakim Tinderholt & his band ==
Joakim Tinderholt: gitar og vokal
William "Bill" Troiani: bass og kor
Håkon Høye: gitar og kor
Alexander Pettersen: trommer og perkusjon
Kjell Magne Lauritsen: piano


== Referanser ==


== Eksterne lenker ==
Offisielt nettsted
Johannes X

Johannes X (født ca 860 i Tossignano nær Imola i Romagna, død 28. mai 928 i Roma) var pave fra mars 914 til sin død.


== Liv og virke ==


=== Bakgrunn ===
Johannes ble født i Tossignano i Romagna, men dato er ikke kjent. Man vet at han av slekten Cenci og da var i slekt med Teodora, som var hustru till senatoren greve Theophylact av Tusculum og meget innflytelserik.


=== Prest, biskop ===
Johannes var diakon, ble biskop av Bologna, og omkring 905 ettertrådte han Kailo som erkebiskop av Ravenna, noe han ennå var den 5. februar 914.


=== Pave ===
Ifølge Liudprand av Cremona hadde Johannes Teodora å takke for sin opphøyelse på pavestolen ettersom hun, fortsetter Liudprand, ville skjule at hun skulle ha hatt et utilbørlig forhold med ham. Dette turde ha vært grunnløs baktale, ettersom Liudprand skrev sin historie 50 år etter hendelsen samt var hatsk innstilt mot romerne og derfor gjentatte ganger baktalte og svertet dem.
Senere foranlediget pave Johannes ekteskapet mellom  Marozia og Alberik I, sønn av Alberik av Tusculum.
Johannes gjorde forsøk på å vinna visse slaviske folk for den katolske kirke, og ville knytte bedre bånd med kirken i Spania. Sin største berømmelse vant Johannes som politiker og feltherre. Han kronet Berengar av Friuli til keiser, forente Italias fyrster mot sarasenerne og slo dem i slaget ved Garigliano (916). Etter Berengars mord (924) sluttet pave Johannes forbund med Hugo av Burgund, noe som ble misbilliget av romerne. 
Etter anstiftelse fra Marozia ble han kastet i fengsel i 928, der han døde - ifølge Liudprand myrdet ved kvelning, men ifølge Flodoard av Reims død av den angst som fangeskapet medførte. Johannes' bror Petrus, som var prefekt av Roma, ble myrdet i juni samme år.
Johannes ble sannsynligvis begravet i Laterankirken.


== Referanser ==


== Litteratur ==
Harald Zimmermann: Das dunkle Jahrhundert. Graz 1971.
Harald Zimmermann: Papstabsetzungen des Mittelalters. Graz 1968.
(de) Werner Schulz: «Johannes X» i Biographisch-Bibliographisches Kirchenlexikon (BBKL). Bind 3, Herzberg 1992, ISBN 3-88309-035-2, sp. 205–207.


== Kilder ==
Artikkelen bygger delvis på oversatt materiale fra Catholic Encyclopedia, Volume VIII (1910)
(sv) Johannes X i Nordisk familjebok (2. utgave, 1910)


== Eksterne lenker ==
(en) Ioannes X – kategori av bilder, video eller lyd på Commons
Maleo

Maleo (vestlombardisk: Malé) er en by og en kommune i provinsen Lodi i regionen Lombardia i Italia. Kommunen hadde 3 098 innbyggere i 2018Foruten selve kommunesenteret har kommune frazione Casenuove, og stedene Chiesuolo, Ronchi, Sigola og Villaggio Trivulzio.


== Referanser ==


== Eksterne lenker ==
Offisielt nettsted 
(en) Maleo – kategori av bilder, video eller lyd på Commons
Villa (brus)

Villa (tidligere navn Villa Farris og Villa Champagnebrus) er en brus med fruktchampagnesmak, produsert av Ringnes.
Villa-flasken har bilde av bygningen Villa Farris, en danserestaurant og selskapslokale som lå i Larvik. Det brant ned i 1971.

Ringnes selger rundt fem millioner liter Villa i året, uten å markedsføre produktet noe særlig. Brusen ble først lansert på 1960-tallet, og het Villa Farris til 1990-tallet, da den fikk navnet Villa Champagne. I 2004 gjorde EU-regler at det ikke lenger var lov å bruke betegnelsen «champagnebrus», og Villa (og andre norske champagnebrustyper) gikk da bort fra å bruke dette i navnet.
I februar 2018 kom Villa i sukkerfri lettvariant, denne har blått tak på villaen på etiketten (i motsetning til vanlig Villa, som bruker rødt tak på etiketten).


== Referanser ==
Kortbaneløp på skøyter under Vinter-OL 2018 – 3000 meter stafett kvinner

3000 meter stafett for kvinner i kortbaneløp på skøyter under Vinter-OL 2018 fant sted den 10. og 20. februar 2018.


== Resultater ==


=== Semifinaler ===


=== Finaler ===


==== B-finale ====


==== Finale ====


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
SoftBank Group

SoftBank Group Corp. (ソフトバンクグループ株式会社, Sofutobanku Gurūpu Kabushiki-gaisha) er et japansk multinasjonalt selskap innen telekommunikasjon som ble etablert i 1981 og har hovedkontor i Tokyo, Japan. De har virksomhet innen bredbånd, mobiltelefoni, fastnett, e-handel, teknologi-tjenester, media og markedsføring, halvleder-design og annen virksomhet.
SoftBank var pr 2017 rangert som det 38. største aksjeselskapet i verden på Forbes Global 2000-listen, og det 3. største i Japan etter Toyota og Mitsubishi. Mellom 2009 og 2014 økte SoftBanks markedsverdi med 557%. 


== Datterselskap og eierposter ==
Blant eierpostene er ARM Holdings (100%), SoftBank Mobile (99.99%), Sprint Corporation (80 % pr 6. august 2013 ), SB Creative, Yahoo! Japan (~35 %), GungHo Online Entertainment (58,5 %), og Alibaba Group (37%).
SoftBank økte sitt eierskap i det norske selskapet Kahoot! før julen 2020, og fikk en eierandel på 13,45 prosent etter å ha kjøpt aksjer av det svenske investeringsfondet Northzone.I løpet av uke 14 i 2021 investerte SoftBank 24 milliarder i norske teknologiselskaper. Først kjøpte de seg inn i robotselskapet AutoStore for 23 milliarder kroner og fikk 40 prosent eierandel, før de gikk inn med én milliard kroner i nettkolonialen Oda (tidligere Kolonial.no) og fikk 13 prosent eierandel, samt plass i styret.


== Referanser ==


== Eksterne lenker ==
(ja) Offisielt nettsted 
(en) SoftBank – kategori av bilder, video eller lyd på Commons
Lassen Weihe

Johan Frederik Lassen Weihe (født 18. april 1845 i Lamba, død 30. november 1924 på Selatrað) var en færøysk kongsbonde og lagtingsmann. Han var medlem av det færøyske Lagtinget fra 1874 til 1875.Han ble født inn i Færøyenes øvre bondestand som sønn av kongsbonde Hans Peter Weihe og hustru Emilie Holm på Bønhúsmørk i Lamba. På farssiden nedstammet han (i direkte mannslinje) fra lagmann Samuel Pedersen Lamhauge, svigersønn av lagmann Johan Hendrik Weyhe. Lamhauge-slekten nedstammer fra Færøyenes første lutherske prest, Heini Havreki. Morsslekten var dansk, hvor morfaren Niels Lassen Holm var sogneprest på Norðurstreymoy, mens morbroren Peter Alberg Holm var prest i Danmark.Moren må «antas å ha hatt litt mer sans for borgerlig utdannelse enn datidens bondekoner i alminnelighet». Lassen Weihe gikk realskolen i Tórshavn og fikk arbeid som kontorist hos sorenskriveren på Færøyene. Han fulgte med sorenskriveren på tingsamlingene omkring på øyene og fikk stille i sorenskriverens sykdomsfravær, blant annet på et vårting på Selatrað, hvor han møtte Elsebeth Christine Djurhuus, enebarn av kongsbonde og lagtingsmann Andreas Djurhuus. Han giftet seg med henne i 1866 og overtok svigerfarens gård, den største på Selatrað. Weihe ble en dyktig saue- og storfebonde og stelte innmarken godt, og sørget for å fornye bygningsmassen på gården. I tillegg til jordbruket drev han en tid både handel og fiske.Weihe var innvalgt på Lagtinget fra Eysturoy fra 1874 til 1875, formann i forstanderskapet (kommunestyret) for Eysturoyar prestagjalds kommuna og medlem av landvesenkommisjonen for Eysturoy. Også sønnene Andreas og Hans Peter Weihe ble lagtingsmenn.Weihe ble rammet av hjerneslag i 60-årsalderen og mistet taleevnen i noen år, men fikk den tilbake, og døde etter sin tredje operasjon av en blærelidelse, nærmere 80 år gammel. Han ble begravet fra Selatraðar kirkja.Lassen Weihe ble tildelt Dannebrogordenens hederstegn.


== Referanser ==
Skihopping under Vinter-OL 2018 – Laghopp menn

Laghopp for menn i skihopping under Vinter-OL 2018 fant sted den 19. februar 2018.


== Resultater ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Snøbrett under Vinter-OL 2018 – Parallellstorslalåm menn

Parallellstorslalåm for menn i snøbrett under Vinter-OL 2018 fant sted den 22. og 24. februar 2018.


== Resultater ==


=== Kvalifisering ===


=== Elimineringsrunder ===


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Ørnulf Rød

Ørnulf Arthur Rød (født 23. oktober 1891, død 23. januar 1969) var en norsk advokat og offiser i hæren.
Rød ble premierløytnant etter uteksaminering fra krigsskolen i 1912, og forfremmet til kaptein i 1915. Han bestod juridisk embetseksamen i 1919, ble dommerfullmektig 1919-20, og var overrettssakfører fra 1921. Fra 1925 arbeidet Rød som advokatfullmektig og høyesterettsadvokat i advokatfirma Lundh, Rygh, Heyerdahl frem til han åpnet sin egen advokatpraksis i 1933.Rød tok avskjed som fastlønnet offiser i 1934, men var tilbake i aktiv tjeneste i hærens IR-5 i perioden 9. april til 5. mai 1940, på grunn av Nazitysklands angrep mot Norge. Rød overtok kommandoen over alle styrker i Kongsvingeravsnittet den 15. April 1940. Som major var han gruppesjef for Østerdalen.I 1942 ble Rød satt i arrest på Grini. I 1943 klarte Rød å gå over grensen til Sverige hvor han deltok i oppbyggingen av det norske Reservepolitiet. Rød ble oberstløytnant i november 1944 og generaladvokat fra juli 1945 frem til han i juni 1946 gjenopptok sin advokatpraksis.Han er ifølge kirkeboka for Tønsberg, bror til olympisk mester i seiling Ingolf Rød.


== Referanser ==
Gangneung Curling Centre

Gangneung Curling Centre (강릉실내종합체육관) er en ishall i Gangneung, Sør-Korea. Den ble åpnet i 1998 og det første store arrangementet som ble avholdt her var de asiatiske vinterlekene i 1999. Hallen har en publikumskapasitet på 3 500 mennesker.
Anlegget ble brukt under VM i curling for kvinner 2009 og til Special Olympics i 2013, før det i perioden 2015-2016 ble bygget om for å kunne huse rullestolcurling under de paralympiske lekene og curlingturneringene under vinter-OL 2018.
Gangneung Curling Centre var det eneste anlegget benyttet under vinter-OL 2018 som eksisterte før Pyeongchang ble valgt som vertsby for OL.


== Referanser ==


== Eksterne lenker ==
(en) Gangneung Curling Centre – kategori av bilder, video eller lyd på Commons
Continental Divide Trail

Continental Divide Trail (fullt navn: Continental Divide National Scenic Trail, forkortet: CDT) er en om lag 4 800 kilometer lang merket tursti mellom den meksikanske og kanadiske grensen i USA.
Stien følger det nordamerikanske kontinentale vannskillet langs Rocky Mountains, og går gjennom fem delstater – Montana, Idaho, Wyoming, Colorado og New Mexico. Turstien er en blanding av dedikerte stier og landeveier, og blir ansett å være 70% ferdig utbygget (2018). Deler som blir regnet som uferdig, må forseres langs bilveier av grus eller asfalt. Vandreruta kan fortsettes nordover inn i Canada til Kakwasjøen nord for Jasper nasjonalpark under navnet Great Divide Trail.
Continental Divide Trail utgjør sammen med Appalachian Trail og Pacific Crest Trail det som kalles Triple Crown of Hiking i USA.


== Referanser ==


== Eksterne lenker ==
(en) Offisielt nettsted 
(en) Continental Divide Trail – kategori av bilder, video eller lyd på Commons
Red Gerard

Redmond «Red» Gerard (født 29. juni 2000 i Westlake i Ohio) er en amerikansk snøbrettkjører som OL-debuterte som 17-åring under Vinter-OL 2018 i Pyeongchang og vant gull i øvelsen slopestyle foran canadierne Max Parrot og Mark McMorris.


== Referanser ==


== Eksterne lenker ==
Offisielt nettsted
(de) Red Gerard – Munzinger Sportsarchiv 
(en) Red Gerard – Olympics.com 
(en) Red Gerard – Olympic.org 
(en) Red Gerard – Olympedia 
(en) Red Gerard – USAs olympiske komité 
(en) Red Gerard – X Games 
(en) Red Gerard – FIS (snøbrett) 
Profil på TeamUSA.org